मुंबई: महाराष्ट्र में हाल में सियासत गरमाई हुई है. रिपोर्ट के मुताबिक कांग्रेस के 22 विधायक अपनी ही पार्टियों के मंत्रियों और प्रदेश नेतृत्व से नाराज हैं और सोनिया गांधी से मिलकर अपनी बात रखना चाहते हैं. इसके लिए उन्होंने कांग्रेस हाई कमान सोनिया गांधी को पत्र भी लिखा है. विधायकों की नाराजगी है कि उनके अपने मंत्री और वरिष्ठ पदाधिकारी उनकी बात राज्य सरकार के सामने ठीक से नही रख पा रहे हैं, इससे आम जनता का काम कराने में उन्हें परेशानी का सामना करना पड़ रहा हैं.
हालांकि, यह जो पत्र पेश किया गया है उसकी अभी पुष्टि नहीं हुई है, लेकिन इस बीच प्रदेश कांग्रेस अध्यक्ष नाना पटोले ने डैमेज कंट्रोल की कवायद शुरू कर दी है. 30 मार्च को मुख्यमंत्री उद्धव ठाकरे को लिखा पत्र उसी का हिस्सा बताया जा रहा है.
नाना पटोले ने मुख्यमंत्री उद्धव ठाकरे को पत्र लिखकर कॉमन मिनिमम प्रोगार्म की याद दिलाई है.
नाना ने लिखा है कि 2019 में सांप्रदायिक ताकतों को सत्ता में आने से रोकने के लिए और समाज के सभी वर्गों के सर्वांगीण विकास के लिए तीनों दलों कांग्रेस, एनसीपी और शिवसेना की महाविकास अघाड़ी बनाई गई .सोनिया गांधी के सुझाव पर प्रदेश कांग्रेस ने महाविकास अघाड़ी सरकार में शामिल होने का फैसला किया था और एक कामन मिनिमम प्रोग्राम तय किया गया था. लेकिन कोरोना काल के कारण पिछले तीन वर्षों से इस सीएमपी को लागू करना संभव नहीं हो पाया है. पर अब कोरोना संकट खत्म हो गया है, इसलिए सीएमपी को फिर से लागू किया जाना चाहिए.
As an independent media platform, we do not take advertisements from governments and corporate houses. It is you, our readers, who have supported us on our journey to do honest and unbiased journalism. Please contribute, so that we can continue to do the same in future.